Jegyzőkönyv - Szoftvermenedzsment 2.

Üzemanyag kalkulátor

Készült: 2016. szeptember 9.

Helyszín: MeMi Árufuvarozási Nyrt, Sopron, Bajcsy-Zsilinszky u. 4.

Résztvevők:

* Sarang Mónika
* Czirfusz Kristóf
* Kővágó István
* Megrendelő Mihály, CEO, MeMi Árufuvarozási Nyrt.

Jegyzőkönyvet vezette: Sarang Mónika

2016. szeptember 9-én tartotta meg az első megbeszélését a két fél, ahol a program általános feladatait és elvárásait beszéltük meg.

Mivel egy fuvarozócég több száz, vagy akár több ezer km-t is megtesz egy-egy szállítás során, ezért nekik fontos, hogy nagyjából tisztában legyenek az általuk felmerülő költségekkel, ami főként az üzemanyagból épül fel. Természetesen nem csak ez határozza meg, de a megrendelő konkrétan a üzemanyagköltségekre és az ehhez kapcsolódó információkra kíváncsi. A szállítás megtervezésénél láthatjuk, hogy más és más járműveknél eltér a fogyasztás mértéke, ezáltal már a költségek és a mennyiségek is. Emellett a fuvarozás alatt is szükség van tankolásra, és az egyes pihenők alatt a sofőr kalkulálhatja a szükséges üzemanyag mennyiségét és a költséget, valamint, hogy az üzemanyagszint-visszajelző alapján is látható, de az alkalmazás ki is jelzi az egyes adatok alapján, hogy még hány kilométert tehetünk meg.

Ez alapján lett eldöntve, hogy főleg telefonon, de akár tableten is elérhető legyen az elkészülő program. A megrendelő a saját fuvarozási cégének szeretné a programot, mivel a szállítás során felmerülő költségeket, statisztikát így könnyebb lenne nyomon követni. A megrendelő az elején felállította a saját követelményeit, miszerint az üzemanyaggal kapcsolatban látni szeretné, mennyi az átlagos fogyasztás, a még várhatóan megtehető kilométer a pillanatnyi üzemanyag szint mellett és a későbbiekben ez alapján egy költségkalkulációt a felmerülő költségekre. A program kinézetét nem szabta meg, így a design a mi meglátásunk szerint alakul.